རྟག་ཏུ་བདེ་ཆེན་འཁོར་ལོ་གང་།།མཛེས་པའི་རྒྱན་དུ་བཞུགས་པ་དེ།།རིགས་བརྒྱའི་ཁྱབ་བདག་རྡོ་རྗེ་འཆང་།།མཚུངས་པ་མེད
པའི་མགོན་དེ་ལགས།།དེ་ཉིད་ཕྱི་ལྟར་མཚོན་བྱེད་པ།།རྒྱ་གར་པ་ཎ་ཞུ་མཛེས་པ་ལ།།སྡེ་སྣོད་རིན་ཆེན་གསུམ་འཛིན་པའི།།བརྡ་རུ་རིམ་པ་གསུམ་དུ་བྱས།།
ཆོས་ཉིད་འགྱུར་མེད་མཚོན་པའི་ཕྱིར།།མཐིང་ནག་དར་གྱི་ཆུ་སྒྲིལ་དང་།།ཐུགས་རྗེ་འགྲོལ་ཆགས་པའི་བརྡར།།ཞྭ་ཉིད་ཁ་དོག་དམར་པོ་བྱས།།རྩེ་མོ་ཤེས
རབ་རང་བཞིན་ཏེ།།ལྟ་བ་ལས་ནས་འབེབས་ཕྱིར་ནོ།།བར་རིམ་བདེ་སྟོང་ཏིང་འཛིན་ལ།།རྒྱུན་ཆད་མེད་ཕྱིར་འཁྱུད་མོར་འཁོར།།འོག་རིམ་ཚུལ་ཁྲིམས
བསླབ་པ་ལ།།ཉེས་སྐྱོན་མེད་ཕྱིར་པདྨས་མཚོན།།དེ་ལྟའི་བསྟན་པ་རིན་ཆེན་གང་།།ལྷད་མེད་གསེར་དང་འདྲ་བས་ནི།།གསེར་གྱི་ཐ་གུའི་རེ་ཁ་དང་

རྣམ་འགྱུར་དག་གིས་མཛེས་པར་བྱས།།གང་ལ་བརྟེན་ནས་གྲུབ་པརྙེས་པ།།ཟ་མ་མ་ཆད་ཕྱིར་སྲུབ་ཐག་སྦྲེལ།།དེས་ན་ལམ་དང་འབྲས་བུའི་ཆོས།།མ་ལུས་མཚོན་པའི་ཞྭ་མོ་འདི།།
སྔ་འགྱུར་ལུགས་བཟང་འཛིན་རྣམས་ཀྱི།།ཅོད་པཎ་ཡིན་པར་གཞུང་ལས་བཤད།།ད་ལྟ་ཁོ་བོའི་སྐལ་བར་ཐོབ།།དེས་ན་མཚོན་བྱེད་རྟགས་ཀྱི་རྫས།།གང་འདི་ཁྱོད་ལ་སྦྱིན
བྱས་པས།།མཚོན་དོན་རྣམས་ཀྱང་འཛིན་པར་མཛོད།ཅེས་པའང་བཙུན་པ་གཞན་ཕན་པས་སྦྲིང་པ་དགེ།